ร้านต่อมาที่อยากนำเสนอนะคะ มีชื่อร้านว่า โกวใหญ่ ก๋วยเตี๋ยวหมูต้มยำ เย็นตาโฟ รสเด็ด ร้านนี้เป็นร้านที่เราขอมอบ 5 ดาวให้อย่างไม่ลังเลเลยค่ะ เพราะรู้สึกว่าเป็นร้านที่เริ่ดไปหมดซะทุกอย่างจริงๆ

ตัวร้านจะอยู่แถวลาดพร้าวนะคะ เป็นร้านที่ค่อนข้างใหญ่ และมีลูกค้าสนใจมาอุดหนุนกันแน่นร้านเลยค่ะ บรรยากาศดูเรียบๆแต่ไม่ค่อยสงบ เสียงดังไปหน่อย ร้านสะอาดใช้ได้ค่ะ ทำให้ดูน่านั่งดี

และที่สุดยอดที่สุด คงหนีไม่พ้นเรื่องของรสชาติอาหารค่ะ(เรื่องนี้เรื่องใหญ่นะ สำหรับเรา ต่อให้ร้านดุแย่แค่ไหน หรือพนักงานบริการเลวร้านยังไง แต่ถ้าอาหารอร่อย เราก็โอเคละ ฮ่าๆๆ) เส้นก๋วยเตี๋ยวนุ่มมาก เหนียวกำลังดี ลูกชิ้นอร่อย ไม่คาว น้ำซุปยิ่งสุดยอด หอม อร่อย กลมกล่อม กำลังดีชนิดไม่ต้องปรุงอะไรเพิ่มเลยล่ะค่ะ >__<

นอกจากนั้นนะคะ คุณลุงเจ้าของร้านก็น่ารักมากเลยค่ะ บริการดี ยิ้มแย้มแจ่มใสตลอดเวลา พูดจาสุภาพเป็นกันเอง ทำให้ยิ่งประทับใจเลยค่ะ ถึงได้บอกไงว่าเราให้ 5 ดาวเต็มแบบไม่ต้องลังเล อิอิ ใครผ่านไปแถวนั้นอย่าลืมแวะไปทานกันดูนะคะ รับรองว่าสุดยอดจริงๆ 